CELEX: 32001R0024
Language: bg
Date: 2001-01-05 00:00:00
Title: Регламент (ЕО) № 24/2001 на Комисията от 5 януари 2001 година за изменение на Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месо

Важна правна забележка

|

32001R0024

Официален вестник n° L 003 , 06/01/2001 стр. 0009 - 0010 специално чешко издание глава 3 том 31 стр. 179  - 180 специално испанско издание глава 3 том 31 стр. 179  - 180 специално унгарско издание глава 3 том 31 стр. 179  - 180 специално литвийско издание глава 3 том 31 стр. 179  - 180 LV.ES глава 3 том 31 стр. 179  - 180 MT.ES глава 3 том 31 стр. 179  - 180 PL.ES глава 3 том 31 стр. 179  - 180 SK.ES глава 3 том 31 стр. 179  - 180 специално словенско издание глава 3 том 31 стр. 179  - 180

		20010105Регламент (ЕО) № 24/2001 на Комисиятаот 5 януари 2001 годиназа изменение на Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месоКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо [1], и по-специално член 29, параграф 2 и член 41 от него,и като има предвид, че:(1) С цел получаване на статистическа информация за използването на различните тарифни квоти непреференциален внос, както и произхода на различните внасяни продукти, членове 6б и 6в от Регламент (EО) № 1445/95 на Комисията от 26 юни 1995 г. относно правила за прилагане на режима на вносни и износни лицензии в сектора на говеждото и телешкото месо [2], последно изменен с Регламент (ЕО) № 1659/2000 [3], изискват всяка вносна лицензия да бъде придружена от гаранция, когато размерът на гаранцията надвишава 5 EUR, и гаранцията да се задържа, когато страната на произход не фигурира във вносната лицензия или в нейните извлечения.(2) В член 15, параграф 3 от Регламент (ЕО) № 1291/2000 на Комисията от 9 юни 2000 г. относно определяне на общи подробни правила за прилагане на режима на вносни и износни лицензии и сертификати за предварително фиксиране за селскостопански продукти [4], който замества Регламент (EИО) № 3719/88 на Комисията от 16 ноември 1988 г. относно определяне на общи подробни правила за прилагане на режима на вносни и износни лицензии и сертификати за предварително фиксиране за селскостопански продукти [5], последно изменен с Регламент (ЕО) № 1127/1999 [6], максималната сума, за която не се изисква гаранция за издаване на лицензия, се променя от 5 на 60 EUR. В сектора на говеждото и телешкото месо прилагането на този нов размер би предизвикало невръщане на значителен брой вносни лицензии на органа, който ги е издал, и следователно няма да се разполага със статистическа информация за лицензиите от този сектор. Предвид гореизложеното е необходимо посочената разпоредба да бъде променена, като се запази старият праг от 5 EUR.(3) В член 15, параграф 4 от Регламент (ЕО) № 1291/2000 максималната сума, за която държавата-членка има възможност при определени условия да не изисква представянето на гаранция, всъщност е променена от 100 EUR на 500 EUR. Така както бе променена предходната разпоредба на Регламент (ЕИО) № 3719/88 чрез Регламент (ЕО) № 1445/95 по причини от статистически характер, по същия начин е необходимо да се дерогира от тази нова разпоредба, както и от член 5 от Регламент (ЕИО) № 2220/85 на Комисията от 22 юли 1985 г. за определяне на общи подробни правила за прилагането на системата от гаранции за селскостопанските продукти [7], последно изменен с Регламент (ЕО) № 1932/1999 [8].(4) В член 35, параграф 2, четвърта алинея от Регламент (ЕО) № 1291/2000 максималната сума, до която се внася гаранция, която би трябвало да бъде задържана за определени лицензии, но която се освобождава изцяло от държавата-членка, бе повишена от 5 EUR на 60 EUR. В тази разпоредба е заложен рискът известен брой вносни лицензии да не бъдат върнати или в известен брой върнати лицензии да не бъде посочена страната на произход. Това може да означава, че статистическите данни относно сектора на говеждото и телешкото месо могат да бъдат непълни. Предвид гореизложеното е необходимо тази разпоредба да бъде дерогирана, като се запази предишният максимален размер от 5 EUR.(5) Мерките, предвидени в настоящия регламент, са в съответствие със становището на Управителния комитет по говеждо и телешко месо,ПРИЕ НАСТОЯЩИЯ РЕГЛАМЕНТ:Член 1Член 6в от Регламент (ЕО) № 1445/95 се заменя със следното:"Член 6в1. Чрез дерогация от разпоредбите на член 15, параграф 3 от Регламент (ЕО) № 1291/2000 на Комисията [] общата сума, за която не се изисква гаранция по вносна лицензия, е по-малка или равна на 5 EUR.2. Член 15, параграф 4 от Регламент (ЕО) № 1291/2000 и член 5 от Регламент (ЕИО) № 2220/1985 не се прилагат.3. Чрез дерогация от разпоредбите на член 35, параграф 2, четвърта алинея от Регламент (ЕО) № 1291/2000 общата сума на гаранцията, която може да се задържа за определена лицензия, се освобождава изцяло от държавата-членка, ако тази сума е по-малка или равна на 5 EUR.Член 2Настоящият регламент влиза в сила на третия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 5 януари 2001 година.За КомисиятаFranz FischlerЧлен на Комисията[1] ОВ L 160, 26.6.1999 г., стр. 21.[2] ОВ L 143, 27.6.1995 г., стр. 35.[3] ОВ L 192, 28.7.2000 г., стр. 19.[4] ОВ L 152, 24.6.2000 г., стр. 1.[5] ОВ L 331, 2.12.1988 г., стр. 1.[6] ОВ L 135, 29.5.1999 г., стр. 48.[7] ОВ L 205, 3.8.1985 г., стр. 5.[8] ОВ L 240, 10.9.1999 г., стр. 11.[] ОВ L 152, 24.6.2000 г., стр. 1."--------------------------------------------------